МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

Рег. № 8121р - 19574, Екз. ….
21.10.2026 г.
О  Б  Я  В  Л  Е  Н  И  Е

На основание чл. 10а, ал. 2 от Закона за държавния служител и чл. 14 от Наредбата за провеждането на конкурсите и подбора при мобилност на държавните служители, заповед рег. № 8121 К - 15651/16.10.2026 г., във връзка със заповед № 8121з - 1065/24.06.2026 г. относно възлагане на правомощия на орган по назначаването по служебното правоотношение с държавните служители по чл. 142, ал. 1, т. 2 от Закона за Министерството на вътрешните работи, обявявам конкурс за заемане на 1 (една) вакантна длъжност 

ГЛАВЕН СЧЕТОВОДИТЕЛ 

в Зонално жандармерийско управление – Русе към дирекция „Жандармерия“ при Главна дирекция „Жандармерия, специални операции и борба с тероризма” - МВР, длъжностно ниво 8, съгласно КДА, наименование  на длъжностното ниво: експертно ниво 4
І. Минимални и специфични изисквания за заемане на длъжността:

1. Кандидатите да отговарят на изискванията по чл. 7 от Закона за държавния служител;

2. Минимална образователно-квалификационна степен „бакалавър“;

3. Професионална област – социални, стопански и правни науки;

4. Професионално направление – икономика; 
5. Професионален опит – 3 години или минимален ранг IV младши.
6. Кандидатите да отговарят на изискванията на чл. 18 от Закона за счетоводството.
7. Да притежават или да получат разрешение за достъп до класифицирана информация до ниво на сигурност „Поверително“. Съгласно чл. 10д, ал. 4 от ЗДСл, актът за назначаване се издава в 14 - дневен срок от получаването на разрешението за достъп, когато не е представен такъв документ.
ІІ. Кратко описание на длъжността, съгласно длъжностната характеристика:

1. Подпомага началника на ЗЖУ и управлението при изпълнение на бюджета.
2. Редовно и правилно води текущата счетоводната отчетност на управлението.
3. Приема и проверява по форма и същество първичните счетоводни документи за извършените стопански операции.

4. Стриктно спазва принципите, залегнали в Закона за счетоводство при осчетоводяване на документите на управлението по съответните счетоводни сметки, за чието водене отговаря и ги въвежда в счетоводния софтуер.
5. Проверява всички представени документи, относими към съответното плащане на задължение на управлението и изготвя платежни нареждания към доставчици на стоки и услуги.
6. Осъществява финансов контрол по сключените договори на главната дирекция в частта, касаеща управлението, стриктно съблюдава изпълнението им и ненадвишаване рамките на определените финансови средства.

7. Спазва изискванията на действащия сметкоплан и отговаря за правилното отразяване на счетоводните операции.

8. Съставя и подписва първични и вторични счетоводни документи, отчети и други.

9. Спазва финансовата и платежна дисциплина.

10. Анализира и следи за изпълнението на бюджета, недопускането на преразходи по параграфите и законосъобразно разходване на отпуснатите средства.

11. Завежда на счетоводен отчет активите на управлението и изисква своевременното отчитане на отпуснатите авансово парични средства.

12. Участва, съобразно възложените му функции, в работата на системата за електронни бюджетни разплащания /СЕБРА/ в МВР.

13. Отговаря за правилното прилагане на нормативните документи, уреждащи заплащането на труда, заплащането на обезщетения по ЗМВР и КТ, помощи, награди, командировъчни и други.

14. Участва в изготвянето на отчетни форми за ежемесечното, тримесечното и годишно изпълнение на бюджета на управлението, анализира резултатите от финансовата дейност.

15. Участва в комисии за извършване на проверки на материалноотговорни лица, инвентаризации и други, съобразно притежавана компетентност.

16. Работи с бланките под строг отчет по установения ред в МВР.
ІIІ. Начин за провеждане на конкурса:

1. Решаване на тест за познания от професионалната област на длъжността и относно администрацията, в която е конкурсната длъжност.
2. Интервю.
IV. Необходими документи за участие в конкурсната процедура:

1. Писмено заявление за участие в конкурса по образец съгласно Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители (НПКПМДСл).

2. Декларация по чл. 17, ал. 3, т. 1 от НПКПМДСл - по образец.

3. Копия от документи за придобитата образователно-квалификационна степен, допълнителна квалификация и правоспособност, които се изискват за длъжността. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4. Копие от документи, удостоверяващи продължителността и областта на професионалния опит.

5. Копия на документи за придобит ранг, при наличие на такъв;

6. Копие от други документи, свързани с изискванията за заемането на длъжността.
Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.
Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

V. Граници (от - до) на заплатата, определена за длъжността за степен 1 - от 620,20 евро до 1064 евро съгласно Наредба за заплатите на служителите в държавната администрация (НЗСДА).
При назначаване на кандидата спечелил конкурса, се определя основна месечна заплата по Приложение 1 към НЗСДА и съгласно Вътрешните правила за заплатите в МВР.
VI. Място и срок за подаване на документите за участие:

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес: hr_gdgsobt@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от датата на публикуване на обявлението за конкурса, на адрес: гр. София, ул. „Патриарх Герман“ № 202, в деловодството на ГДЖСОБТ - МВР, всеки работен ден от 09:00 часа до 11:30 часа и от 13:30 часа до 15:30 часа. 

Телефони за справка и допълнителна информация 02/982 67 22 .
VII. Списъците и други съобщения във връзка с конкурса да бъдат обявявани на електронната страница на дирекция „Човешки ресурси“ - МВР - в интернет и интранет.

Копие от обявлението да се изпрати на дирекция „Човешки ресурси” - МВР и на Главна дирекция „Жандармерия, специални операции и борба с тероризма” - МВР за сведение и изпълнение.

ВПД АДМИНИСТРАТИВЕН 
СЕКРЕТАР НА МВР:

/П/

